**ADATKEZELÉSI TÁJÉKOZTATÓ**

Jelen Adatkezelési Tájékoztató célja, hogy az Inter Cars Hungária Kft. platformjára (IC webshop) történő regisztráció, illetve a NAVISION vállalatirányítási rendszerben történő ügyfélkartonban történő rögzítés során az Inter Cars Hungária Kft. ügyfelei képviseletében eljáró természetes személy (**Érintett**) által önkéntesen megadott, és az Adatkezelő által közzétett személyes adatok kezelésére vonatkozó elveket és szabályokat az információs önrendelkezési jogról és az információszabadságról szóló 2011. évi CXII. törvény, valamint az Európai Parlament és a Tanács természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletével (**Általános Adatvédelmi Rendelet** – **GDPR**) összhangban –meghatározza.

1. **Az Adatkezelő személye és elérhetőségei**

A személyes adatok kezelője az **Inter Cars Hungária Korlátolt Felelősségű Társaság** (cégjegyzékszáma: 01-09-715340; székhelye: 1139 Budapest, Frangepán u. 44/B; képviseli: Szatmári Ákos ügyvezető (az “**Adatkezelő**“).

Az adatkezelőnél adatvédelmi kérdésekben kapcsolattartásra kijelölt személy: **Péter Balázs** GDPR koordinátor, aki az bapeter@intercars.eu e-mail címen, valamint 06 1 288 8900 telefonszámon, illetve postai úton az Adatkezelő székhelyére címzett levél útján érhető el.

1. **A kezelt személyes adatok köre:**
2. Érintett (gazdasági társaság képviselője, vagy egyéni vállalkozó) vezetékneve és keresztneve
3. vevőkód (gazdasági társaság, vagy egyéni vállalkozó vevőkódja, akinek a nevében az Érintett eljár)
4. Érintett e-mail címe

**A személyes adatok kizárólag az alábbi célokra és az alábbi ideig kerülnek felhasználásra:**

|  |  |  |
| --- | --- | --- |
| **Adatkezelés célja** | **Kezelt személyes adatok köre** | **Az adatkezelés ideje** |
| Az Érintett Inter Cars platformjára (IC Webshop) történő regisztrációja annak érdekében, hogy a platform használatával Érintet által képviselt ügyfél/vevő az Adatkezelő által forgalmazott termékeket megrendelje, illetve az ügyfél/vevő adatainak NAVISION rendszerbe történő rögzítése a megrendelések teljesítése érdekében. | 1. Érintett vezetékneve és keresztneve (gazdasági társaság képviselője, vagy egyéni vállalkozó) 2. vevőkód (gazdasági társaság, vagy egyéni vállalkozó vevőkódja, akinek a nevében az Érintett eljár) 3. Érintett e-mail címe | Az Érintett adatai kezeléséhez való hozzájárulását visszavonó nyilatkozatát követő 10 napig tart az adatkezelés |

Személyes adat definíció: természetes személyre („Érintett”) vonatkozó információ, jelen esetben az Érintett neve, és képmása mely alapján az Érintett közvetlen vagy közvetett módon azonosítható

1. **Az adatkezelés jogalapja**

Az adatkezelés jogalapja: az Általános Adatvédelmi Rendelet – **GDPR 6. cikk (1) bekezdésének a) pontja, azaz az érintett hozzájárulása az általa megadott személyes adatok jelen Adatkezelési Tájékoztatóban meghatározott célokból történő adatkezeléshez.**

1. **Adattovábbítás és a személyes adatok tárolása**

Adatok tárolásának helye: Inter Cars cégcsoport vállalat irányítási rendszere (NAVISION)

Szerver: Inter Cars S.A. (székhely: PL-2903 Warsawa, Powinska 64., regisztrációs szám: 0000008734) korlátozott hozzáférésű szervere (Lengyelország)

Az Érintett által megadott adatok az Inter Cars cégcsoport, illetve az Inter Cars Hungária Kft. telephelyeit üzemeltető mellékletben feltüntetett mindenkori közvetítői partnerei alkalmazottai számára megismerhetők.

Az Érintett által megadott adatok ezen felül harmadik személy részére nem kerülnek átadásra, így különösen nem kerülnek átadásra EGT-n kívüli harmadik országba.

1. **Adatbiztonság**

Az Adatkezelő, illetve tevékenységi körében az adatfeldolgozó gondoskodik az Ön adatainak biztonságáról, megteszi azokat a technikai és szervezési intézkedéseket és kialakítja azokat az eljárási szabályokat, amelyek az adatvédelmi szabályok érvényre juttatásához szükségesek. Az adatot védik különösen a jogosulatlan hozzáférés, megváltoztatás, nyilvánosságra hozás vagy törlés, illetőleg a sérülés vagy megsemmisülés ellen.

Az adatkezelésre nem vonatkozik a GDPR 22. cikk (1) bekezdése, ekként az Adatkezelő köteles megfelelő intézkedéseket tenni az érintett jogainak, szabadságainak és jogos érdekeinek védelme érdekében, ideértve az érintettnek legalább azt a jogát, hogy az adatkezelő részéről emberi beavatkozást kérjen, álláspontját kifejezze, és a döntéssel szemben kifogást nyújtson be.

1. **Az Érintett jogai az adatkezelésünkkel kapcsolatban**

A személyes adatai kezelésével kapcsolatban, az Adatkezelővel szemben – az adatkezelés jellemzőitől függően - a következő jogok illethetik meg. Kérelmezheti

1. az Önre vonatkozó személyes adatokhoz való hozzáférést (GDPR 15. cikk);

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a 15. cikkben meghatározott egyes információkhoz hozzáférést kapjon.

1. azok helyesbítését (GDPR 16. cikk);

Az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

1. a személyes adatai törlését (GDPR 17. cikk);

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha a 17. cikkben meghatározott indokok valamelyike fennáll.

1. a személyes adatai kezelésének korlátozását (GDPR 18. cikk);

Az érintett jogosult arra, hogy kérésére az Adatkezelő korlátozza az adatkezelést, ha a 18. cikkben foglalt indok teljesül.

1. tiltakozhat az ilyen személyes adatok kezelése ellen (GDPR 21. cikk);
2. visszavonhatja az adatkezeléshez adott hozzájárulását, azzal, hogy a visszavonást megelőző adatkezelés nem válik jogszerűtlenné (GDPR 13. cikk (2) bek. c)), valamint
3. megilleti adathordozhatósághoz való jog (GDPR 20. cikk), vagyis hogy az Önre vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja.

Az Adatkezelő köteles a kérelem benyújtásától késedelem nélkül, legfeljebb azonban 1 hónapon belül, közérthető formában, az érintett erre irányuló kérelmére írásban megadni a tájékoztatást.

A tájékoztatás fő szabály szerint díjmentes, azonban az Adatkezelő jogosult a GDPR 12. cikk (5) bekezdésében foglalt esetekben díjazást megállapítani

Ha az Adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 1 hónapon belül írásban vagy az érintett hozzájárulásával elektronikus úton közli a helyesbítés, zárolás vagy törlés iránti kérelem elutasításának ténybeli és jogi indokait.

1. **Az Érintett jogérvényesítési lehetőségei**

A személyes adatok kezeléséhez fűződő jogainak megsértése esetén az alábbi jogorvoslati lehetőségekkel élhet:

* 1. **Közvetlenül az Adatkezelőhöz fordulhat,** az 1. pontban megadott elérhetőségeken.
  2. **Panaszt nyújthat be a Nemzeti Adatvédelmi és Információszabadság Hatósághoz, mint felügyeleti hatósághoz** (a továbbiakban: **„NAIH”**) (székhely: 1125 Budapest, Szilágyi Erzsébet fasor 22/c; postai cím: 1530 Budapest, Pf.: 5.; e-mail: [ugyfelszolgalat@naih.hu](mailto:ugyfelszolgalat@naih.hu); telefon: +36 (1) 391-1400; web: [www.naih.hu](http://www.naih.hu))
  3. **Keresetet nyújthat be az Adatkezelő ellen**. Ön bírósághoz fordulhat adatai jogellenes kezelése, valamint az adatbiztonság követelményeinek megszegése esetén. A jogszabályban rögzítettek szerint jogosult lehet kártérítésre, valamint sérelem díjra. A bíróság illetékességéről és elérhetőségeiről az alábbi honlapon tájékozódhatnak: [www.birosagok.hu](http://www.birosagok.hu)

1. **Adatvédelmi Incidens**

Az Adatkezelő az adatvédelmi incidenssel kapcsolatos intézkedések ellenőrzése, valamint az érintett tájékoztatása céljából nyilvántartást vezet, amely tartalmazza az érintett személyes adatok körét, az adatvédelmi incidenssel érintettek körét és számát, az adatvédelmi incidens időpontját, körülményeit, hatásait és az elhárítására megtett intézkedéseket, valamint az adatkezelést előíró jogszabályban meghatározott egyéb adatokat.

Az Adatkezelő a személyes adatot törli, ha

* + 1. kezelése jogellenes;
    2. az érintett kéri;
    3. az hiányos vagy téves - és ez az állapot jogszerűen nem orvosolható -, feltéve, hogy a törlést törvény nem zárja ki;
    4. az adatkezelés célja megszűnt, vagy az adatok tárolásának törvényben meghatározott határideje lejárt;
    5. azt a bíróság vagy a NAIH elrendelte.

A helyesbítésről, a zárolásról, a megjelölésről és a törlésről az Érintettet, továbbá mindazok, akiknek korábban az adatot adatkezelés céljára továbbították értesítendők. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Inter Cars Hungária Kft. jelenlegi közvetítő partneri

|  |  |  |  |
| --- | --- | --- | --- |
| **Név** | **Székhely** | **Cégjegyzékszám** | **Adószám** |
| BÉKÉS PARTS LOGISTIC Kft. | 5623 Békéscsaba, Tisza István utca 28. | 04 09 013594 | 25441246-2-04 |
| Czakó és Czakó Bt. | 6065 Lakitelek, Széchenyi körút158. | 03 06 105892 | 20500203-2-03 |
| Dáva Kft. | 7630 Pécs, Iparsziget utca 15. 1. ép. | 02 09 077076 | 23186295-2-02 |
| Dolli - Car Kft. | 3374 Dormánd, Verseny út 20. | 10 09 035402 | 25385665-2-10 |
| Fe-Ta Car Team Bt. | 9024 Győr, Mécs László utca 8. 7/28. | 08 06 014437 | 25081282-2-08 |
| Fábián Autótechnika Kft. | 9700 Szombathely, Újvilág utca 3. | 18 09 113604 | 26325080-2-18 |
| Szeghalmi egyéni cég | 8200 Veszprém, Budapest út 17. | 19 11 500363 | 26212074-2-19 |
| Spidan Autó Kft. | 1203 Budapest, Határ út 38. | 01 09 168015 | 10773161-2-43 |
| Stamiella d'oro 33 Kft. | 3757 Teresztenye, Kossuth út 15. | 05 09 027510 | 25080281-2-05 |
| NADIPS Kft. | 1184 Budapest, Aranyeső utca 8. | 01 09 296488 | 25923575-2-43 |
| SPD60 Motors Kft | 1104 Budapest, Kada utca 83. fszt. 6. | 01 09 334078 | 26595180-2-42 |
| 3 MP Kft. | 6726 Szeged, Ildikó utca 44. | 06 09 016606 | 23118799-2-06 |
| Temerárió Kft. | 6726 Szeged, Ildikó utca 44. | 06 09 016406 | 23061628-2-06 |